Video: Realistiese lyfkuns laat die monde oophangSkermgrepe uit die video Baie mense hou daarvan om met grimering te eksperimenteer. Sommige wend dit vir persoonlike gebruik aan, maar ander beskou dit as ŉ stokperdjie. Dit is ŉ vaardigheid wat baie moeite en tyd vat om te bemeester. Mimi Choi van Kanada se video’s met optiese illusies laat egter die monde oophang. Sy gebruik haar gesig en liggaam as ŉ skilderdoek om die illusies te skep. Sy het al monstergesigte, ŉ karnavalrit, ŉ akwarium en nog baie meer geskep – soos gesien kan word op haar Instagram-profiel. ŉ Video van haar werk het onlangs wyd op sosiale media versprei. Sy gebruik haar bene as ŉ skilderdoek en verf ŉ kaktus. Van die kleur van die verf tot selfs die dorinkies laat die fyn detail mens verstom. Sy verf haar bene ook soos ŉ brood, ‘n gesnyde tamatie en ‘n mielie wat lyk of dit pas geoes is. Die video is reeds meer as 1 miljoen keer gekyk. A post shared by ＭＩＭＩ ＣＨＯＩ (@mimles)